
REPUBLIKA HRVATSKA					
TRGOVAČKI SUD U ZAGREBU
Zagreb, Amruševa 2/II	
											
U  I M E  R E P U B L I K E  H R V A T S K E

R J E Š E NJ E

	Trgovački sud u Zagrebu po sucu toga suda Nikolini Dorić Hadžisejdić, u predmetu u povodu prijedloga Financijske agencije, RC Zagreb, Podružnica Zagreb, Trg svibanjskih žrtava 1995. 1., OIB: 85821130368 za otvaranje stečajnog postupka protiv dužnika DAMEX GRADNJA d.o.o., Bregana, Ljudevita Gaja 8, OIB: 01968500772, 23. svibnja 2016.,

r i j e š i o  j e

	Odbacuje se zahtjev predlagatelja za otvaranje stečajnog postupka nad dužnikom DAMEX GRADNJA d.o.o., Bregana, Ljudevita Gaja 8, OIB: 01968500772.


Obrazloženje

Financijska agencija podnijela je, na temelju odredbe čl. 444. st. 2. Stečajnog zakona (“Narodne novine” broj 71/15, dalje: SZ), prijedlog za otvaranje stečajnog postupka nad dužnikom DAMEX GRADNJA d.o.o., Bregana, Ljudevita Gaja 8, OIB: 01968500772. 
 Uvidom u podnesak dužnika od 11. svibnja 2016. te u izvadak iz sudskog registra za dužnika utvrđeno je da je rješenjem Financijske agencije, Regionalni centar Zagreb, Klasa: UP - I/110/07/15-01/8846, Ur.br.: 04-06-16-8846-34 od 10. svibnja 2016. otvoren postupak predstečajne nagodbe nad dužnikom.
	Odredbom čl. 15. st. 2. SZ-a propisano je da ako je pokrenut predstečajni postupak, do njegova završetka nije dopušteno pokretanje stečajnog postupka. Slijedom navedenog, sud je odlučio kao u izreci ovog rješenja.

U Zagrebu 23. svibnja 2016.
                                                                                                  
	S u d a c
Nikolina Dorić Hadžisejdić,v.r.

Uputa o pravnom lijeku:
Protiv ovog rješenja, nezadovoljna stranka može uložiti žalbu Visokom trgovačkom sudu Republike Hrvatske u roku 8 dana po primitku rješenja, a ulaže se putem ovog suda u 2 primjerka.

Za točnost otpravka-ovlašteni službenik:
Karmela Dolenc

